pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-SME D Bank - depa เปิดตลาด ‘TECH D Market’ เชิญช้อปแพลตฟอร์มสุดปัง! พร้อมรับฟังสัมมนา ‘SMEs TECH Tools’ ติดอาวุธธุรกิจด้วยดิจิทัล 29 มี.ค.66
วันศุกร์ที่ 24 มีนาคม 2566
24/03/2566
SME D Bank - depa เปิดตลาด ‘TECH D Market’ เชิญช้อปแพลตฟอร์มสุดปัง! พร้อมรับฟังสัมมนา ‘SMEs TECH Tools’ ติดอาวุธธุรกิจด้วยดิจิทัล 29 มี.ค.66
SME D Bank - depa ติดอาวุธเสริมแกร่งเอสเอ็มอีไทย ยกขบวนนวัตกรรมและเทคโนโลยีสุดล้ํา สอดรับเทรนด์โลกดิจิทัล เสิร์ฟตรงถึงมือเอสเอ็มอี ในงาน “Tech D Market” ตลาดดิจิทัลเพื่อ SMEs วันพุธที่ 29 มี.ค.66 ตั้งแต่เวลา 10.00-12.00 น. ณ ชั้น 1 SME Bank Tower
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย ผนึกกําลัง สํานักงานส่งเสริมเศรษฐกิจดิจิทัล (depa) ติดอาวุธเสริมแกร่งเอสเอ็มอีไทย ยกขบวนนวัตกรรมและเทคโนโลยีสุดล้ํา สอดรับเทรนด์โลกดิจิทัล เสิร์ฟตรงถึงมือผู้ประกอบการเอสเอ็มอี ในงาน “Tech D Market” ตลาดดิจิทัลเพื่อ SMEs วันพุธที่ 29 มี.ค.66 ตั้งแต่เวลา 10.00-12.00 น. ณ ชั้น 1 อาคาร SME Bank Tower เชิญเลือกช้อปแพลตฟอร์มดิจิทัลช่วยยกระดับธุรกิจ ลดต้นทุนทางการเงิน เพิ่มประสิทธิภาพกิจการ ห้ามพลาด! ไฮไลท์เด็ด เช่น “zTrus” โปรแกรมแปลงข้อมูลรูปแบบดิจิทัล , “Your QR” สร้างนามบัตรดิจิทัลสุดทันสมัย , “AccRevo” จัดการธุรกิจ ดูแลเรื่องการเงินได้ง่าย ๆ , “GB Prime PAY” ระบบชําระเงินและบริการฐานข้อมูลรอบด้าน , “B POS” ระบบจัดการร้านค้า POS วางโปรแกรมร้านอาหาร ร้านค้าปลีก ครบวงจร , “Bookcaze” สร้างเมนูและแคตตาล็อกออนไลน์อย่างง่าย , Beacon ดูแลลูกค้าตรงกลุ่มเป้าหมาย ปิดการขายอัตโนมัติ 24 ชั่วโมง และ Beecy ERP โปรแกรมจัดการธุรกิจแบบ all-in-one เชื่อมระบบต่าง ๆ ช่วยให้คุณสามารถทํางานได้ง่ายขึ้น พิเศษสุดๆ มางานนี้ ฟรี! สิทธิประโยชน์พิเศษในการใช้เครื่องมือดิจิทัล มูลค่าสูงสุด 10,000 บาท
อีกทั้ง เชิญฟังสัมมนาเติมความรู้ หัวข้อ “SMEs TECH Tools” (ติดอาวุธ สร้างโอกาสเติบโตให้ธุรกิจ ด้วยเครื่องมือดิจิทัล) โดยวิทยากรผู้เชี่ยวชาญ ผศ.ดร.ศักดิ์สิทธิ์ ราชรักษ์ ผู้อํานวยการอาวุโส ฝ่ายพัฒนาและสนับสนุนผู้ประกอบการ SME D Bank และ คุณสุชาดา โคตรสิน ผู้อํานวยการ ฝ่ายส่งเสริมและสนับสนุนการพัฒนาอุตสาหกรรมและธุรกิจ depa ที่จะมาเผยกลยุทธ์การเลือกใช้เครื่องมือดิจิทัลช่วยบริหารจัดการธุรกิจให้สุดปัง รวมถึง แนะนําและพาเข้าถึงการส่งเสริมและสนับสนุนคูปองดิจิทัลจาก depa สอบถามรายละเอียดเพิ่มเติมได้ที่ ฝ่ายพัฒนาและสนับสนุนผู้ประกอบการ โทร. 02-265-3800 และ 080-291-1862 หรือ Call Center 1357
รัฐบาลไทย-ข่าวทำเนียบรัฐบาล-PM pleased with Thailand’s rank in World Happiness Report 2023
วันศุกร์ที่ 24 มีนาคม 2566
24/03/2566
PM pleased with Thailand’s rank in World Happiness Report 2023
PM pleased with Thailand’s rank in World Happiness Report 2023
March 23, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha was pleased with Thailand’s rank in the World Happiness Report 2023. The
survey is conducted by UN’s Sustainable Development Solutions Network, and announced on
March 20 each year, which has been established as the annual International Day of Happiness.
The survey was powered by Gallup World Poll who provided World Poll data during 2020-2021.
The data was also obtained from the interview with over 100,000 people in 137 countries, and
evaluated in terms of 6 key variables, namely, social support, GDP per capita, healthy life
expectation, freedom to make life choices, generosity, and freedom from corruption. According
to the survey, Thailand ranks 60 th , 1 notch up from last year, while Finland remains the happiest
country in the world for 6 consecutive years.
The Prime Minister was content that the Government’s effort to implement policies to help out
the people despite various global challenges, coupling with the Thai people’s solidarity and love
to each other and their law-abiding, have contributed to Thailand’s better rank from last year in
the World Happiness Report 2023.
รัฐบาลไทย-ข่าวทำเนียบรัฐบาล-มีผลแล้ว กฎหมาย กยศ. ฉบับใหม่ เก็บดอกเบี้ยไม่เกิน 1% ค่าปรับผิดนัดชำระ 0.5% ทั้งรายเก่า – รายใหม่
วันศุกร์ที่ 24 มีนาคม 2566
มีผลแล้ว กฎหมาย กยศ. ฉบับใหม่ เก็บดอกเบี้ยไม่เกิน 1% ค่าปรับผิดนัดชําระ 0.5% ทั้งรายเก่า – รายใหม่
....
เว็บไซต์ราชกิจจานุเบกษา เผยแพร่ พ.ร.บ. กองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 ซึ่งแก้ไขเพิ่มเติมบทบัญญัติบางประการ เพื่อสร้างความเป็นธรรมให้แก่ผู้กู้ยืมเงินและผู้ค้ําประกัน ขยายโอกาสในการเข้าถึง เงินกู้ยืมเพื่อการศึกษาให้มากขึ้น โดยให้มีผลบังคับใช้ตั้งแต่วันที่ 20 มี.ค. 66 เป็นต้นไป
.
สาระสําคัญของ พ.ร.บ. กยศ. ฉบับที่ 2 อยู่ที่ มาตรา 18 และ 44 เกี่ยวกับการคิดอัตราดอกเบี้ยการกู้ยืมกองทุน กยศ.โดยให้เก็บดอกเบี้ยไม่เกิน 1% และคิดค่าปรับการผิดนัดชําระหนี้ ที่ไม่เกิน 0.5% ต่อปี (จากเดิมเก็บดอกเบี้ยไม่เกิน 7.5% ต่อปี และคิดค่าปรับการผิดนัดชําระหนี้ ไม่เกิน 1.5% ต่อเดือน) ซึ่งกฎหมายที่แก้ไขเพิ่มเติมนี้ จะใช้ทั้งกับผู้กู้ยืมเงินรายใหม่ ผู้ชําระหนี้คืนอยู่ และผู้ค้ําประกันในปัจจุบันด้วย โดยมีประเด็นสําคัญ 3 ประเด็น
1. ผู้กู้ยืม กยศ. จะสามารถเลือกประเภทของการศึกษาที่หลากหลายมากขึ้น ครอบคลุมการศึกษาในหลักสูตรอาชีพ เพื่อยกระดับทักษะ สมรรถนะ (Reskill/Upskill) และการเรียนรู้ตลอดชีวิต (Life Long Learning)
2. การกู้ยืมเงินจะสะดวกมากขึ้น ไม่ต้องมีผู้ค้ําประกันในทุกกรณี โดย กยศ. จะช่วยให้ข้อมูลแก่นักเรียนหรือนักศึกษาประกอบการตัดสินใจ ก่อนเลือกสาขาที่เรียนเพื่อวางแผนอนาคต รวมทั้งสามารถขยายให้กู้ยืมเงินเรียนได้เกินเวลาที่หลักสูตรกําหนด หากมีความจําเป็น
3. แก้ไขโครงสร้างสินเชื่อเพื่อให้ผู้กู้ยืมสามารถชําระหนี้ได้ตามกําลังและความสามารถในการหารายได้ สร้างวินัยในการชําระเงินคืนกองทุนเพื่อสร้างความยั่งยืนให้กับกองทุน โดยกําหนดให้มีระยะเวลาปลอดหนี้, เลือกผ่อนชําระเป็นรายเดือน รายไตรมาส หรือรายปีได้, ตัดชําระหนี้จากต้นเงินดอกเบี้ย และเงินเพิ่ม รวมทั้งช่วยผ่อนผันการชําระหนี้ได้ทุกช่วงเวลา
.
อ่านรายละเอียด ฉบับเต็ม คลิกhttps://ratchakitcha.soc.go.th/.../140A020N0000000001400.pdf
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตรภาษาอังกฤษด้านการบิน รุ่นที่ 1 ปีงบประมาณ 2566
วันพฤหัสบดีที่ 23 มีนาคม 2566
สถาบันการบินพลเรือน จัดพิธีมอบประกาศนียบัตรหลักสูตรภาษาอังกฤษด้านการบิน รุ่นที่ 1 ปีงบประมาณ 2566
...
สถาบันการบินพลเรือน จัดพิธีมอบประกาศนียบัตรหลักสูตรภาษาอังกฤษด้านการบิน (Aviation Technical English For Search and Rescue Personnel : Comprehensive) รุ่นที่ 1 ปีงบประมาณ 2566
นายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตรภาษาอังกฤษด้านการบิน (Aviation Technical English For Search and Rescue Personnel : Comprehensive) รุ่นที่ 1 ปีงบประมาณ 2566 สําหรับบุคลากรสํานักงานคณะกรรมการค้นหาและช่วยเหลืออากาศยานและเรือที่ประสบภัย (สกชย.) ซึ่งดําเนินการฝึกอบรมระหว่างวันที่ 23 มกราคม - 23 มีนาคม 2566 เมื่อวันที่ 23 มีนาคม 2566 ณ กรมท่าอากาศยาน กรุงเทพฯ
สําหรับการจัดฝึกอบรมในครั้งนี้ มีวัตถุประสงค์เพื่อพัฒนาองค์ความรู้ของบุคลากรในส่วนที่เกี่ยวข้องกับการติดต่อสื่อสารของพนักงานค้นหาและช่วยเหลืออากาศยานและเรือที่ประสบภัย ให้มีประสิทธิภาพในการปฏิบัติหน้าที่ของตนเองต่อไป
รัฐบาลไทย-ข่าวทำเนียบรัฐบาล-กระทรวงคมนาคม ให้สมาคมผู้ขับขี่รถยนต์สาธารณะแท็กซี่ เข้าพบ เพื่อร่วมหารือถึงการแก้ไขปัญหาความเดือดร้อนจากการออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564
วันพฤหัสบดีที่ 23 มีนาคม 2566
กระทรวงคมนาคม ให้สมาคมผู้ขับขี่รถยนต์สาธารณะแท็กซี่ เข้าพบ เพื่อร่วมหารือถึงการแก้ไขปัญหาความเดือดร้อนจากการออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564
...
กระทรวงคมนาคม ให้สมาคมผู้ขับขี่รถยนต์สาธารณะแท็กซี่ เข้าพบ เพื่อร่วมหารือถึงการแก้ไขปัญหาความเดือดร้อนจากการออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564
นายสรพงศ์ ไพฑูรย์พงษ์ รองปลัดกระทรวงคมนาคม เป็นผู้แทนกระทรวงคมนาคม ให้ นายวรพล แกมขุนทด นายกสมาคมผู้ขับขี่รถยนต์สาธารณะแท็กซี่ และสมาชิก เข้าพบ เพื่อร่วมหารือถึงการแก้ไขปัญหาความเดือดร้อนจากการออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564 โดยมี นายบัญญัติ คันธา รองอธิบดีกรมการขนส่งทางบก หน่วยงานและเจ้าหน้าที่ที่เกี่ยวข้องเข้าร่วมประชุม ในวันที่ 23 มีนาคม 2566 ณ ห้องประชุมกระทรวงคมนาคม
นายสรพงศ์ ไพฑูรย์พงษ์ กล่าวว่า กระทรวงคมนาคมมีความตั้งใจในการช่วยเหลือรถรับจ้างสาธารณะ (แท็กซี่) ที่ได้รับความเดือดร้อนจากการออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564 ได้แก่ ปัญหาการนํารถผิดกฎหมายมาให้บริการผ่านแอปพลิเคชัน ปัญหาการติดตราสัญลักษณ์บนรถที่ให้บริการผ่านแอปพลิเคชันให้ชัดเจน ปัญหาการนํารถแท็กซี่ที่หมดอายุมาให้บริการ เป็นต้น กระทรวงคมนาคมไม่ได้นิ่งนอนใจในปัญหาดังกล่าว จึงได้สั่งการให้กองตรวจราชการ กระทรวงคมนาคม ประสานกับ กรมการขนส่งทางบก เพื่อรวบรวมประเด็นข้อร้องเรียน ข้อมูล เพื่อพิจารณาจัดประชุม โดยมีรองปลัดกระทรวงคมนาคมเป็นประธานอีกครั้งในสัปดาห์หน้า ทั้งนี้ เพื่อกําหนดแนวทางที่เหมาะสมที่สุด ให้ภาครัฐสามารถควบคุม กํากับดูแล ให้เกิดการแข่งขันอย่างเป็นธรรม ถูกต้องตามกฎ ระเบียบ กฎหมาย มีความปลอดภัยอยู่ภายใต้กติกาเดียวกัน สอดคล้องตามเจตนารมณ์ ในการอํานวยความสะดวก และเพิ่มทางเลือกให้กับประชาชนผู้ใช้บริการให้สามารถเข้าถึงการใช้บริการได้ง่ายขึ้น มีราคาที่เหมาะสมเป็นธรรมทั้งผู้ให้บริการและผู้ใช้บริการต่อไป
รัฐบาลไทย-ข่าวทำเนียบรัฐบาล-รัฐบาลเชิญสื่อมวลชนและประชาชน ติดตามการแถลงข่าวสถานการณ์และการตรวจสอบกรณีวัสดุกัมมันตรังสีซีเซียม-137 จากศูนย์แถลงข่าวรัฐบาล Live ผ่านเพจเฟซบุ๊ก “ไทยคู่ฟ้า” 11.00 น. ศุกร์ 24 มี.ค.
วันศุกร์ที่ 24 มีนาคม 2566
24/03/2566
รัฐบาลเชิญสื่อมวลชนและประชาชน ติดตามการแถลงข่าวสถานการณ์และการตรวจสอบกรณีวัสดุกัมมันตรังสีซีเซียม-137 จากศูนย์แถลงข่าวรัฐบาล Live ผ่านเพจเฟซบุ๊ก “ไทยคู่ฟ้า” 11.00 น. ศุกร์ 24 มี.ค.
รัฐบาลเชิญสื่อมวลชนและประชาชน ติดตามการแถลงข่าวสถานการณ์และการตรวจสอบกรณีวัสดุกัมมันตรังสีซีเซียม-137 จากศูนย์แถลงข่าวรัฐบาล Live ผ่านเพจเฟซบุ๊ก “ไทยคู่ฟ้า” 11.00 น. ศุกร์ 24 มี.ค.นี้
วันนี้ (24 มี.ค.66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ในวันศุกร์ที่ 24 มีนาคม 2566 ที่ศูนย์แถลงข่าวรัฐบาล ตึกนารีสโมสร ทําเนียบรัฐบาล รัฐบาลโดยหน่วยงานที่เกี่ยวข้องจะร่วมแถลงข่าวกรณีวัสดุกัมมันตรังสีซีเซียม-137 เพื่อชี้แจงความคืบหน้ารายงานสถานการณ์และการปฏิบัติงานกรณีการปนเปื้อนวัสดุกัมมันตรังสีซีเซียม-137 ในโรงงานหลอมโลหะ จังหวัดปราจีนบุรี ให้สื่อมวลชนและประชาชนได้รับทราบ ซึ่งจะมีการถ่ายทอดการแถลงข่าวผ่านเพจเฟซบุ๊ก “ไทยคู่ฟ้า” ในเวลา 11.00 น.
สําหรับผู้ร่วมการแถลงข่าวในครั้งนี้ประกอบด้วย 1. นายรณรงค์ นครจินดา ผู้ว่าราชการจังหวัดปราจีนบุรี 2. ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม 3. นายเพิ่มสุข สัจจาภิวัฒน์ เลขาธิการสํานักงานปรมาณูเพื่อสันติ 4. รองศาสตราจารย์ ดร.ธวัชชัย อ่อนจันทร์ ผู้อํานวยการสถาบันเทคโนโลยีนิวเคลียร์แห่งชาติ และ 5. ผู้ช่วยศาสตราจารย์ ดร.พงษ์แพทย์ เพ่งวาณิชย์ หัวหน้าภาควิชาวิศวกรรมนิวเคลียร์ จุฬาลงกรณ์มหาวิทยาลัย
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามเหตุการณ์ กรณีการปนเปื้อนวัสดุกัมมันตรังสี ซีเซียม-137 (Cesium, Cs-137) ในโรงงานหลอมโลหะ จังหวัดปราจีนบุรี อย่างต่อเนื่อง โดยนายกรัฐมนตรีกําชับทุกหน่วยงานที่เกี่ยวข้อง ให้ทํางานป้องกันผลกระทบเพื่อปกป้องประชาชน รวมทั้งนายกรัฐมนตรีให้ความสําคัญกับการชี้แจงให้ประชาชนได้เข้าใจ และรับทราบข้อเท็จจริงที่ถูกต้องจากภาครัฐ รัฐบาลจึงขอเชิญชวนสื่อมวลชนและพี่น้องประชาชน ได้ติดตามการแถลงข่าวผ่านเพจเฟซบุ๊กไทยคู่ฟ้า ในเวลา 11.00 น.วันศุกร์ที่ 24 มี.ค. นี้” นายอนุชา กล่าว
-------------------
รัฐบาลไทย-ข่าวทำเนียบรัฐบาล-นายกฯ ยืนยันทำหน้าที่ตามปกติ เพื่อแก้ปัญหาดูแลบรรเทาความเดือดร้อนประชาชน เดินหน้าพัฒนาประเทศ ขับเคลื่อนเศรษฐกิจ พร้อมเตรียมมาตรการรับมือสถานการณ์ผันผวนของโลก
วันศุกร์ที่ 24 มีนาคม 2566
24/03/2566
นายกฯ ยืนยันทําหน้าที่ตามปกติ เพื่อแก้ปัญหาดูแลบรรเทาความเดือดร้อนประชาชน เดินหน้าพัฒนาประเทศ ขับเคลื่อนเศรษฐกิจ พร้อมเตรียมมาตรการรับมือสถานการณ์ผันผวนของโลก
นายกฯ ยืนยันทําหน้าที่ตามปกติ เพื่อแก้ปัญหาดูแลบรรเทาความเดือดร้อนประชาชน เดินหน้าพัฒนาประเทศ ขับเคลื่อนเศรษฐกิจ พร้อมเตรียมมาตรการรับมือสถานการณ์ผันผวนของโลก ย้ําการปฏิบัติตามกฎหมายเป็นสิ่งสําคัญที่สุด
วันนี้ (24 มีนาคม 2566) เวลา 10.10 น. ณ ทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนถึงการทํางานของรัฐบาลภายหลังการประกาศยุบสภา อาจมีข้อจํากัดในการดําเนินงาน และมีความล่าช้าบ้าง แต่ในฐานะนายกรัฐมนตรียังคงปฏิบัติหน้าที่ตามปกติ ยืนยันในสิ่งที่ทําแล้ว ทําอยู่ ทําต่อ และแผนการทํางานในอนาคตที่จะต้องแก้ปัญหาต่าง ๆ เพื่อดูแลประชาชน แก้ปัญหาที่มีอยู่ เช่น ความยากจน ความเหลื่อมล้ํา ดูแลประชาชนผู้มีรายได้น้อย รวมทั้งการพัฒนาในด้านต่าง ๆ ขณะเดียวกันต้องมีการเดินหน้าประเทศเพื่อสร้างรายได้เข้าประเทศ เพื่อดูแลประชาชนให้มีรายได้ที่สูงขึ้นควบคู่กันไปด้วย ทั้งนี้ ต้องคํานึงถึงมาตรฐานการบริหารการเงินการคลังภาครัฐด้วยวิธีการที่เหมาะสม รวมทั้งการใช้จ่ายงบประมาณแผ่นดินตามวินัยการเงินการคลังเพื่อให้สถานการณ์ต่าง ๆ ดีขึ้น เพราะสถานการณ์เศรษฐกิจของโลกยังคงมีความผันผวนตลอดเวลา รัฐบาลจึงต้องเตรียมมาตรการรับมือโดยหน่วยงานที่เกี่ยวข้องได้มีการติดตามกํากับดูแลอย่างใกล้ชิด ซึ่งแม้ในขณะนี้ประเทศไทยยังอยู่ในขั้นปลอดภัย แต่ยังคงต้องเฝ้าระวังจากสถานการณ์ที่มีความผันผวนและซับซ้อน ขอให้มีความเข้าใจซึ่งกันและกันเพื่อการอยู่ร่วมกัน และร่วมมือกันเพื่อให้ประเทศไทยเดินไปข้างหน้า
นายกรัฐมนตรีกล่าวว่า คนไทยทุกคนเป็นหุ้นส่วนของประเทศ ผู้ถือหุ้นของรัฐบาลคือประชาชนคนไทยทุกคนที่นับเป็นกลไกหลักในการทําให้ประเทศเดินไปข้างหน้า นายกรัฐมนตรีเป็นเพียงผู้นําสิ่งต่าง ๆ มาพิจารณาให้สอดคล้องกับความต้องการของประชาชน ขอยืนยันหน้าที่ของรัฐบาลต้องทําในสิ่งที่ก่อให้เกิดประโยชน์กับประเทศชาติและบริหารความขัดแย้ง โดยรัฐบาลมีความตั้งใจ และพยายามทําให้ดีที่สุดด้วยความระมัดระวัง พร้อมเน้นย้ําถึงการปฏิบัติตามกฎหมายรัฐธรรมนูญ อันเป็นกฎหมายสูงสุดของประเทศเป็นสิ่งสําคัญที่สุด
รัฐบาลไทย-ข่าวทำเนียบรัฐบาล-ดีอีเอส ร่วมแสดงความยินดีในโอกาศวันสถาปนากระทรวงยุติธรรมครบรอบ 132 ปี
วันศุกร์ที่ 24 มีนาคม 2566
ดีอีเอส ร่วมแสดงความยินดีในโอกาศวันสถาปนากระทรวงยุติธรรมครบรอบ 132 ปี
ดีอีเอส ร่วมแสดงความยินดีในโอกาศวันสถาปนากระทรวงยุติธรรมครบรอบ 132 ปี
วันนี้ (24 มี.ค.66) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม ร่วมเป็นเกียรติในโอกาสวันสถาปนากระทรวงยุติธรรมครบรอบ 132 ปี โดยมี นางอรัญญา ทองน้ําตะโก รองปลัดกระทรวงยุติธรรม หัวหน้ากลุ่มภารกิจด้านอํานวยความยุติธรรม เป็นผู้แทนรับมอบและถ่ายภาพร่วมกัน ณ กระทรวงยุติธรรม
________________
รัฐบาลไทย-ข่าวทำเนียบรัฐบาล-เริ่มแจกจ่าย “น้ำประปา” ช่วยเหลือ ปชช. บรรเทาภัยแล้ง สอบถามเพิ่มเติมโทร. สายด่วนกรมทางหลวง 1586
วันศุกร์ที่ 24 มีนาคม 2566
เริ่มแจกจ่าย “น้ําประปา” ช่วยเหลือ ปชช. บรรเทาภัยแล้ง สอบถามเพิ่มเติมโทร. สายด่วนกรมทางหลวง 1586
.....
กระทรวงคมนาคม โดยกรมทางหลวงระบุว่า ขณะนี้ประเทศไทยเข้าสู่ช่วงสถานการณ์ภัยแล้ง โดยเฉพาะพื้นที่ภาคเหนือและภาคตะวันออกเฉียงเหนือ ส่งผลให้ประชาชนหลายจังหวัดประสบกับปัญหาขาดแคลนน้ําอุปโภคบริโภคและทําการเกษตร ดังนั้น
.
จึงได้ดําเนินโครงการ “กรมทางหลวง – การประปาส่วนภูมิภาค รวมใจต้านภัยแล้ง” ปีที่ 18 โดยการประปาส่วนภูมิภาคได้ให้การสนับสนุนน้ําประปา เพื่อแจกจ่ายน้ําประปาช่วยเหลือผู้ประสบภัยและบรรเทาความเดือดร้อนของประชาชนตั้งแต่เดือนมี.ค. 66 เป็นต้นไป ผ่านหน่วยงานในสังกัดทั่วประเทศ :
.
• สํานักงานทางหลวง 18 แห่ง
• แขวงทางหลวง 104 แห่ง
• หมวดทางหลวง 581 แห่ง
.
หาก ปชช. หรือหน่วยงานใดประสบปัญหาขาดแคลนน้ํา สามารถติดต่อสอบถามได้ที่ สายด่วนกรมทางหลวง 1586 หรือขอรับความช่วยเหลือที่ :
.
• สํานักงานทางหลวง
• แขวงทางหลวง
• หมวดทางหลวง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย รับรางวัลรัฐวิสาหกิจดีเด่น ประจำปี 2565 (SOE Award)
วันศุกร์ที่ 24 มีนาคม 2566
การทางพิเศษแห่งประเทศไทย รับรางวัลรัฐวิสาหกิจดีเด่น ประจําปี 2565 (SOE Award)
...
การทางพิเศษแห่งประเทศไทย รับรางวัลรัฐวิสาหกิจดีเด่น ประจําปี 2565 (SOE Award)
วันนี้ (24 มีนาคม 2566) เวลา 10.00 น. ณ ตึกสันติไมตรี ทําเนียบรัฐบาล นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย (กทพ.) กระทรวงคมนาคม เข้ารับรางวัลรัฐวิสาหกิจดีเด่น ประจําปี 2565 ประเภทรางวัล "การพัฒนาองค์กรดีเด่น" ซึ่งถือเป็นหน่วยงานเดียวในสังกัด กระทรวงคมนาคมที่ได้รับรางวัลนี้โดยได้รับเกียรติจากนายกรัฐมนตรี พลเอกประยุทธ์ จันทร์โอชา เป็นผู้มอบรางวัล
ในการนี้นางทศานุช ธรรมโชติ รองผู้ว่าการฝ่ายบริหาร และนางกุณฑล ระบือพิน ผู้อํานวยการกองประเมินผล ฝ่ายนโยบายและแผน เข้าร่วมในพิธีมอบรางวัลดังกล่าวด้วย สําหรับรางวัลรัฐวิสาหกิจดีเด่น ประจําปี 2565 ประเภทรางวัล "การพัฒนาองค์กรดีเด่น" สํานักงานคณะกรรมการนโยบายรัฐวิสาหกิจ (สคร.) จะพิจารณามอบรางวัลดังกล่าวให้กับรัฐวิสาหกิจที่มีความมุ่งมั่นในการพัฒนา และปรับสถานะขององค์กรให้ดีขึ้นอย่างต่อเนื่อง โดยรัฐวิสาหกิจต้องได้รับคะแนนประเมินผลการดําเนินงานในภาพรวม ประจําปีบัญชี 2564 ในด้านต่าง ๆ ที่เพิ่มขึ้นจากคะแนน เมื่อเทียบกับปีที่ผ่านมา (ปี 2563 ) อย่างชัดเจน โดยเฉพาะการบริหารด้านสถานะทางการเงิน เพื่อให้สามารถตอบสนองต่อพันธกิจที่ได้รับมอบหมายอย่างมีประสิทธิภาพสูงสุด ซึ่งตั้งแต่ ปี 2563 - 2565กทพ. ได้รับคะแนนประเมินผลการดําเนินงานประจําปี ในภาพรวมสูงขึ้นอย่างต่อเนื่อง และตลอดระยะเวลากว่า 50 ปี ที่ กทพ. ได้ก่อตั้งขึ้นนับตั้งแต่วันที่ 27 พฤศจิกายน 2515 จนถึงปัจจุบัน กทพ. ได้เปิดให้บริการทางพิเศษไปแล้ว 8 สายทาง รวมระยะทางทั้งสิ้น 224.6 กิโลเมตร เพื่อแก้ไขปัญหาการจราจรและช่วยอํานวยความสะดวกในการเดินทางของประชาชน และได้มีการพัฒนาการให้บริการมาอย่างต่อเนื่อง โดยเฉพาะการนําระบบเก็บค่าผ่านทางอัตโนมัติด้วยบัตร Easy Pass มาใช้ ช่วยให้ผู้ใช้ทางพิเศษได้รับความสะดวกรวดเร็วในการผ่านทาง และพัฒนาไปสู่ระบบเก็บค่าผ่านทางแบบไร้ไม้กั้น M-Flow ร่วมกับ กรมทางหลวงในอนาคต รวมถึงการขยายโครงข่ายทางพิเศษออกไปยังภูมิภาคต่าง ๆ และต่างจังหวัด นับเป็นการพัฒนาอย่างก้าวกระโดดจนทําให้ได้รับรางวัลรัฐวิสาหกิจดีเด่นในครั้งนี้
อนึ่งที่ผ่านมา กทพ. เคยได้รับรางวัลรัฐวิสาหกิจดีเด่น ประเภทพัฒนาองค์กรดีเด่นในภาพรวม เมื่อปี 2550
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกเพื่อดูแลประชาชนตามนโยบายคมนาคม
วันศุกร์ที่ 24 มีนาคม 2566
กรมเจ้าท่า เร่งขุดลอกเพื่อดูแลประชาชนตามนโยบายคมนาคม
...
กรมเจ้าท่า เร่งขุดลอก เพื่อดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
สํานักงานพัฒนาและบํารุงรักษาทางน้ําที่ 1 หน่วยปฏิบัติงานขุดลอกแม่น้ําแม่กลอง ตําบลพิกุลทอง อําเภอเมืองราชบุรี จังหวัดราชบุรี โดยใช้เรือขุดเจ้าท่า ข.11 และเรือเจ้าท่า 211 เป็นเครื่องจักรในการปฏิบัติงาน ความกว้างก้นร่องตามรูปแบบเท่ากับ 35 เมตร ระดับความลึกก้นร่องตามแบบเท่ากับ 0.00 เมตร (จากระดับน้ําทะเลปานกลาง ระยะทางที่ต้องทําการขุดลอก ระยะทาง 1,200 เมตร (กม.52+800 ถึง กม.54+000) มีปริมาณวัสดุขุดลอกตามรูปแบบ 89,566 ลบ.ม. ผลที่ได้จากการขุดลอกในครั้งนี้ จะช่วยบํารุงรักษาร่องน้ําให้มีความลึกมากขึ้น ช่วยเพิ่มอัตราการไหลของน้ํา เพิ่มพื้นที่กักเก็บน้ํา และช่วยการระบายน้ําในช่วงฤดูน้ําหลาก คาดว่าประชาชนในพื้นที่จะได้ประโยชน์จํานวน 120 ครัวเรือน
สํานักงานพัฒนาและบํารุงรักษาทางน้ําที่ 5 หน่วยปฏิบัติงานขุดลอกร่องน้ําท่าเทียบเรือแหลมงอบ อําเภอแหลมงอบ จังหวัดตราด โดยเรือเจ้าท่า ข.23 และเรือเจ้าท่า 223ความยาวร่องน้ํา 1,000 เมตร (ระยะทางขุดลอกเข้าด้านซ้ายและด้านขวาท่าเทียบเรือ 1,250 เมตร) ความกว้างก้นร่องน้ํา 40.00 - 60.00 เมตร ความลึก 2.50 เมตร จากระดับน้ําทะเลลงต่ําสุดปริมาณวัสดุขุดลอก 56,939.50 ลบ.ม. ตั้งแต่ กม. - 0+850 ถึง กม. 0+150 และกม. -0+100 ถึง กม. 0+150 ตามแผนการขุดลอกให้ได้ความลึก ความกว้างตามเกณฑ์ แก้ไขความตื้นเขินของร่องน้ําจากตะกอนดินทราย และ เศษวัสดุที่สะสมกีดขวางแนวร่องน้ํา เพื่อให้กลุ่มผู้ใช้ร่องน้ําเดินเรือ เรือประมง เรือท่องเที่ยว เรือขนส่ง อื่น ๆ ประมาณ 100 ลํา สามารถนําเรือเข้า - ออก ได้อย่างสะดวก ปลอดภัย ส่งเสริมเศรษฐกิจด้านการประมง ปัจจุบัน ขุดลอกได้ระยะทางสะสม 380 เมตร คิดเป็นร้อยละ 60.06 ของแผนขุดลอก
รัฐบาลไทย-ข่าวทำเนียบรัฐบาล-“พ.ร.บ. ส่งเสริมการเรียนรู้ ปี 66” ยกระดับ กศน. เป็น กรมส่งเสริมการเรียนรู้ ให้คนทุกวัยเข้าถึงการศึกษา
วันศุกร์ที่ 24 มีนาคม 2566
“พ.ร.บ. ส่งเสริมการเรียนรู้ ปี 66” ยกระดับ กศน. เป็น กรมส่งเสริมการเรียนรู้ ให้คนทุกวัยเข้าถึงการศึกษา
.....
เว็บไซต์ราชกิจจานุเบกษา เผยแพร่ พ.ร.บ. ส่งเสริมการเรียนรู้ พ.ศ. 2566 ซึ่งเป็นกฎหมายสําคัญเพื่อส่งเสริมการเรียนรู้ของประชาชนคนไทยทุกคนตั้งแต่แรกเกิดจนตลอดชีวิต โดยมีสาระสําคัญ คือ การเปลี่ยนสํานักงานส่งเสริมการศึกษานอกระบบและการศึกษาตามอัธยาศัย (สํานักงาน กศน.) ให้เป็น “กรมส่งเสริมการเรียนรู้” มีหน้าที่จัด ส่งเสริมและสนับสนุนการเรียนรู้ 3 รูปแบบ
1. การเรียนรู้ตลอดชีวิต
2. การเรียนรู้เพื่อการพัฒนาตนเอง
3. การเรียนรู้เพื่อคุณวุฒิตามระดับ
.
มีหน่วยจัดการเรียนรู้ คือ หน่วยส่งเสริมการเรียนรู้ระดับอําเภอ ศูนย์การเรียนรู้ระดับตําบล ศูนย์การเรียนรู้ในพื้นที่ ศูนย์หรือสถาบันการเรียนรู้เฉพาะด้านหรือเฉพาะกิจการ หรือหน่วยงานที่เรียกชื่ออย่างอื่นที่ทําหน้าที่จัดการเรียนรู้ในสังกัดกรมส่งเสริมการเรียนรู้, มีภาคีเครือข่าย, มีสถานศึกษา และมีสถาบันพัฒนาหลักสูตรและการเรียนรู้ เป็นต้น
.
ซึ่งจะทําให้เกิดความร่วมมือในการส่งเสริมการเรียนรู้ระหว่างหน่วยงานรัฐ อปท. ภาคเอกชน ประชาชน ในการจัดการศึกษาทุกระดับ เพื่อลดความเหลื่อมล้ําทางการศึกษา เปิดโอกาสให้คนทุกกลุ่มที่อยู่นอกระบบสถาบันการศึกษา มีโอกาสเข้าถึงแหล่งเรียนรู้เพื่อพัฒนาตนเองได้กว้างไกลและทั่วถึงยิ่งขึ้น
.
กฎหมายฉบับนี้ จะมีผลบังคับใช้เมื่อพ้นกําหนด 60 วัน นับแต่วันประกาศในราชกิจจานุเบกษาเป็นต้นไป และให้ยกเลิกพ.ร.บ. ส่งเสริมการศึกษานอกระบบและการศึกษาตามอัธยาศัย พ.ศ. 2551
อ่าน พ.ร.บ. ฉบับเต็ม คลิกhttps://ratchakitcha.soc.go.th/.../140A020N0000000006000.pdf
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. จัดเวทีสัมมนานานาชาติ หนุนงานสังคมสงเคราะห์สู่การพัฒนาอย่างยั่งยืน
วันศุกร์ที่ 24 มีนาคม 2566
พม. จัดเวทีสัมมนานานาชาติ หนุนงานสังคมสงเคราะห์สู่การพัฒนาอย่างยั่งยืน
พม. จัดเวทีสัมมนานานาชาติ หนุนงานสังคมสงเคราะห์สู่การพัฒนาอย่างยั่งยืน
วันนี้ (24 มี.ค. 66) เวลา 08.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิด โครงการสัมมนาทางวิชาการนานาชาติว่าด้วย ”การส่งเสริมงานสังคมสงเคราะห์สู่การพัฒนาอย่างยั่งยืน" ครั้งที่ 2 (2nd International Symposium on Social Work and Social Welfare for Sustainable Development) ภายใต้แนวคิด “ความมั่นคงของมนุษย์ คือ ความมั่นคงของโลก” (Human Security is Global Security) เนื่องในโอกาสสัปดาห์สังคมสงเคราะห์ ปี 2566 โดยมี ผู้แทนหน่วยงานสังกัดกระทรวง พม. นักสังคมสงเคราะห์ นักศึกษา อาจารย์มหาวิทยาลัย นักวิชาการ ผู้แทนองค์กรพัฒนาระหว่างประเทศ เข้าร่วมประชุม ณ โรงแรมโนโวเทล กรุงเทพ แพลทินัม ประตูน้ํา อีกทั้ง มีนักสังคมสงเคราะห์ ผู้แทนจากองค์กรอาเซียนเฉพาะสาขาด้านสวัสดิการสังคมและการพัฒนา และผู้แทนจากองค์กรภาคีเครือข่ายด้านสังคมสงเคราะห์อาเซียน เข้าร่วมการประชุมผ่านระบบการประชุมทางไกล (Video Conference)
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยศูนย์ฝึกอบรมอาเซียนด้านสังคมสงเคราะห์และสวัสดิการสังคม (ATCSW) ได้กําหนดจัดโครงการสัมมนาทางวิชาการนานาชาติว่าด้วย ”การส่งเสริมงานสังคมสงเคราะห์สู่การพัฒนาอย่างยั่งยืน" ครั้งที่ 2 เนื่องในวันสังคมสงเคราะห์โลก ปี 2566 ซึ่งสอดคล้องกับแนวคิด “ความมั่นคงของมนุษย์ คือ ความมั่นคงของโลก” (Human Security is Global Security) เพื่อเป็นเวทีการแลกเปลี่ยนความคิดเห็นและหาแนวทางการปฏิบัติงานที่ดีด้านสังคมสงเคราะห์ รวมถึงเสริมสร้างภาคีเครือข่ายของผู้ปฏิบัติงานสังคมสงเคราะห์ทั้งในระดับประเทศไทยและภูมิภาคอาเซียน โดยมีการแลกเปลี่ยนความรู้ 4 ประเด็นสําคัญ ประกอบด้วย 1) ความมั่นคงทางสังคมสําหรับความมั่นคงของมนุษย์ ภายใต้แนวคิดนโยบายการดูแลเด็กด้านเศรษฐกิจ 2) ความยั่งยืนด้านสิ่งแวดล้อมสําหรับความมั่นคงของมนุษย์โลก 3) ความมั่นคงทางสุขภาพ ความมั่นคงในบริบทโลกจากการแพร่ระบาดสู่วิถีชีวิตที่สุขภาพดี และ 4) ความมั่นคงทางการเงิน คือ ความมั่นคงของมนุษย์
นายอนุกูล กล่าวเพิ่มเติมว่า การเคารพความหลากหลาย ผ่านการกระทําทางสังคมร่วมกัน นับเป็นสิ่งที่สําคัญ เนื่องจากสามารถช่วยสร้างสังคมที่มีความครอบคลุมและเท่าเทียมกันมากยิ่งขึ้น และเมื่อประชาชนที่มีมุมมองที่แตกต่างกันมาอยู่รวมกันแล้ว จะนําแนวคิดและประสบการณ์มากมายสู่การแก้ปัญหาในเชิงนวัตกรรมและวิธีคิดใหม่ ๆ เพื่อพัฒนาและเสริมสร้างกฎหมายและนโยบายเกี่ยวกับงานสังคมสงเคราะห์ รวมทั้งส่งเสริมและสร้างบทบาทหน้าที่ของนักสังคมสงเคราะห์ ซึ่งเชื่อว่าความพยายามในการพัฒนาและความร่วมมือกัน เป็นหนึ่งในเป้าหมายของอาเซียนและกระทรวง พม. เพื่อทําให้เกิดความมั่นคงของมนุษย์และสังคม ที่ประชาชนมีส่วนร่วม โดยไม่ทิ้งใครไว้ข้างหลัง
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​วธ.ชวนศิลปินภาพพิมพ์ของไทยประชันผลงาน ร่วมเรียนรู้การสร้างสรรค์ผลงานศิลปะภาพพิมพ์ร่วมกับผู้แทนจากอาเซียนและสาธารณรัฐเกาหลี ในงาน KONNECT ASEAN : Chiang Mai Print Residency
วันศุกร์ที่ 24 มีนาคม 2566
​วธ.ชวนศิลปินภาพพิมพ์ของไทยประชันผลงาน ร่วมเรียนรู้การสร้างสรรค์ผลงานศิลปะภาพพิมพ์ร่วมกับผู้แทนจากอาเซียนและสาธารณรัฐเกาหลี ในงาน KONNECT ASEAN : Chiang Mai Print Residency
​วธ.ชวนศิลปินภาพพิมพ์มากประสบการณ์ของไทยประชันผลงาน ร่วมเป็นตัวแทนประเทศเรียนรู้การสร้างสรรค์ผลงานศิลปะภาพพิมพ์ร่วมกับผู้แทนจากอาเซียนและสาธารณรัฐเกาหลี ในงาน KONNECT ASEAN : Chiang Mai Print Residency ณ จังหวัดเชียงใหม่ กรกฎาคม 2566
วธ.ชวนศิลปินภาพพิมพ์มากประสบการณ์ของไทยประชันผลงาน ร่วมเป็นตัวแทนประเทศเรียนรู้การสร้างสรรค์ผลงานศิลปะภาพพิมพ์ร่วมกับผู้แทนจากอาเซียนและสาธารณรัฐเกาหลี ในงาน KONNECT ASEAN : Chiang Mai Print Residency ณ จังหวัดเชียงใหม่ กรกฎาคม 2566
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า กระทรวงวัฒนธรรม (วธ.) มีนโยบาย ส่งเสริมศิลปินไทยที่มีความสามารถ ยกระดับและปรับบทบาทบุคลากรในภาคศิลปวัฒนธรรม รวมทั้งยกระดับและพัฒนาพื้นที่สร้างสรรค์และระบบนิเวศทางวัฒนธรรม ให้เกิดการสร้างงาน สร้างอาชีพ สร้างรายได้ แก่ศิลปิน มุ่งให้วัฒนธรรมวัฒนธรรมและความคิดสร้างสรรค์มีบทบาทนําในการพัฒนาเศรษฐกิจและสังคมไทย ตลอดจนสนับสนุนคนไทยให้ประสบความสําเร็จและสร้างชื่อเสียงด้านศิลปะ และวัฒนธรรมในระดับโลก วธ.จึงร่วมกับมูลนิธิอาเซียน (ASEAN Foundation) สนับสนุนการจัดโครงการ KONNECT ASEAN : Chiang Mai Print Residency ณ จังหวัดเชียงใหม่ ในช่วงเดือนกรกฎาคม 2566 เพื่อเปิดโอกาสให้ศิลปินสาขาศิลปะภาพพิมพ์ (Printmaking) ของประเทศไทย เป็นตัวแทนประเทศในการแลกเปลี่ยนองค์ความรู้และกรรมวิธีการสร้างสรรค์ผลงานศิลปะภาพพิมพ์ร่วมกับผู้แทนจากประเทศสมาชิกอาเซียนและสาธารณรัฐเกาหลี ตลอดจนนําไปสู่การได้รับโอกาสสร้างสรรค์ผลงานภาพพิมพ์และจัดแสดงนิทรรศการ ณ ASEAN Collection สํานักเลขาธิการอาเซียน กรุงจาการ์ตา สาธารณรัฐอินโดนีเซีย ศูนย์วัฒนธรรมอาเซียน กรุงเทพมหานคร ประเทศไทย และศูนย์วัฒนธรรมอาเซียน (ASEAN Culture House) นครปูซาน สาธารณรัฐเกาหลีอีกด้วย
ปลัด วธ. กล่าวอีกว่า สําหรับการคัดเลือกดังกล่าว ทาง วธ. จะแต่งตั้งคณะกรรมการคัดเลือกศิลปินไทยเพื่อเข้ารับการคัดเลือกเข้าร่วมโครงการ KONNECT ASEAN: Chiang Mai Print Residency ประกอบด้วยผู้ทรงคุณวุฒิในสาขาที่เกี่ยวข้อง ให้เหลือรายชื่อผู้สมัครจํานวน 3 คน เพื่อส่งให้คณะกรรมการคัดเลือกศิลปินโครงการ Chiang Mai Residency (Chiang Mai Residency Selection Committee) พิจารณาคัดเลือกให้เหลือผู้สมัคร จํานวน 1 คน เป็นผู้แทนศิลปินไทยเข้าร่วมโครงการ KONNECT ASEAN: Chiang Mai Print Residency ในเดือนกรกฎาคม 2566 เป็นระยะเวลา 1 เดือน ณ จังหวัดเชียงใหม่
สําหรับผู้สนใจเข้าร่วมสามารถศึกษารายละเอียดเพิ่มเติมได้ในประกาศสํานักงานปลัดกระทรวงวัฒนธรรม เรื่อง รับสมัครศิลปินไทยเพื่อรับการคัดเลือกเข้าร่วมโครงการ KONNECT ASEAN: Chiang Mai Print Residency สามารถดาวน์โหลดและกรอกใบสมัครได้ที่ www.shorturl.at/bhsL8 โดยเปิดรับสมัครตั้งแต่บัดนี้ถึงวันที่ 31 มีนาคม 2566
สอบถามข้อมูลเพิ่มเติมได้ที่กลุ่มความร่วมมืออาเซียน กองการต่างประเทศ สํานักงานปลัดกระทรวงวัฒนธรรม หมายเลขโทรศัพท์ +66 (2) 209 3658 หรือ +66 (2) 209 3655 ไปรษณีย์อิเล็กทรอนิกส์ aseanco.mocth@gmail.com
รัฐบาลไทย-ข่าวทำเนียบรัฐบาล-การท่าเรือแห่งประเทศไทย จัดกิจกรรมโครงการปลูกป่าชายเลน และอนุรักษ์ป่าและป่าชายเลน จ.ระนอง ประจำปี 2566 เพื่อยกระดับคุณภาพ ด้านสิ่งแวดล้อมให้เป็นไปตามมาตรฐานสากล
วันพฤหัสบดีที่ 23 มีนาคม 2566
การท่าเรือแห่งประเทศไทย จัดกิจกรรมโครงการปลูกป่าชายเลน และอนุรักษ์ป่าและป่าชายเลน จ.ระนอง ประจําปี 2566 เพื่อยกระดับคุณภาพ ด้านสิ่งแวดล้อมให้เป็นไปตามมาตรฐานสากล
...
กระทรวงคมนาคม โดย การท่าเรือแห่งประเทศไทยจัดกิจกรรมโครงการปลูกป่าชายเลนและอนุรักษ์ป่าและป่าชายเลน บริเวณจังหวัดระนอง ประจําปี 2566 เพื่อยกระดับคุณภาพด้านสิ่งแวดล้อมให้เป็นไปตามมาตรฐานสากล
กระทรวงคมนาคม โดย การท่าเรือแห่งประเทศไทย (กทท.) จัดกิจกรรมโครงการปลูกป่าชายเลนและอนุรักษ์ป่าและป่าชายเลน บริเวณจังหวัดระนอง ประจําปี 2566 เพื่อยกระดับคุณภาพด้านสิ่งแวดล้อมให้เป็นไปตามมาตรฐานสากล โดยมี นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า เป็นประธานเปิดโครงการฯ นายอภิเสต พงษ์สุวรรณ รองผู้อํานวยการการท่าเรือแห่งประเทศไทย สายบริหารสินทรัพย์และพัฒนาธุรกิจ กล่าวรายงาน นายราชัน มีน้อย รองผู้ว่าราชการจังหวัดระนองกล่าวต้อนรับ พร้อมด้วยผู้บริหาร หัวหน้าส่วนราชการ พนักงาน กทท. หน่วยงานภาครัฐและเอกชนที่เกี่ยวข้อง ร่วมกิจกรรมฯ ในวันที่ 23 มีนาคม 2566 ณ พื้นที่ป่าชายเลน บริเวณท้องที่บ้านเขาสังข์ หมู่ที่ 3ตําบลบางริ้น อําเภอเมือง จังหวัดระนอง
นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า กล่าวว่า ปัจจุบันพื้นที่ป่าชายเลนถูกบุกรุกและถูกนําไปใช้ในประโยชน์ด้านอื่น ๆ ทําให้มีพื้นที่ลดลงอย่างรวดเร็วและส่งผลกระทบต่อสภาพแวดล้อมของประเทศไทย การจัดกิจกรรมฯ ในครั้งนี้มีวัตถุประสงค์เพื่อมุ่งเน้นการเพิ่มพื้นที่ป่าชายเลนและลดผลกระทบด้านสิ่งแวดล้อม โดยสร้างโอกาสให้ชุมชนและหน่วยงานทุกภาคส่วนได้มีส่วนร่วมในการอนุรักษ์ทรัพยากรธรรมชาติและสิ่งแวดล้อม ซึ่งจะทําให้ชุมชนมีคุณภาพชีวิตที่ดีขึ้น ก๊าซคาร์บอนไดออกไซด์ที่ถูกปล่อยสู่ชั้นบรรยากาศเป็นหนึ่งในตัวการที่ทําให้เกิดการเปลี่ยนแปลงสภาพภูมิอากาศ และส่งผลกระทบต่อประเทศในหลายด้าน รวมทั้งในเชิงมูลค่าความเสียหายทางเศรษฐกิจ ระบบนิเวศชายฝั่ง ซึ่งประกอบด้วยหญ้าทะเล (Seagrass Meadows) ที่ลุ่มน้ําเค็ม (Salt Marshes) และป่าชายเลน (Mangrove Forests) หรือที่เรียกว่าเป็น ‘Blue Carbon Ecosystem’ จึงถือเป็นกุญแจสําคัญที่ช่วยดูดซับและกักเก็บก๊าซคาร์บอนไดออกไซด์ เพื่อคงไว้ซึ่งระบบนิเวศและความหลากหลายทางชีวภาพทางทะเล ช่วยป้องกันน้ําท่วม และการพังทลายของชายฝั่ง รวมทั้งเป็นส่วนช่วยในการปรับตัวให้พร้อมต่อการเปลี่ยนแปลงสภาพภูมิอากาศ (Adaptation) ซึ่งช่วยลดผลกระทบและลดค่าความเสียหายที่มีต่อเศรษฐกิจลง
ทั้งนี้ การจัดกิจกรรมฯ ได้รับความร่วมมือจากศูนย์อนุรักษ์ทรัพยากรป่าชายเลนที่ 6 (เมืองระนอง) และกรมทรัพยากรทางทะเลและชายฝั่ง ที่มุ่งมั่นในการจัดหาพื้นที่ป่าชายเลนที่เสื่อมโทรม เพื่อร่วมกันฟื้นฟูให้เกิดพื้นที่ป่าชายเลนที่สมบูรณ์ รวมทั้งหน่วยงานอื่นที่เกี่ยวข้องให้การสนับสนุน และร่วมกิจกรรมฯ ได้แก่ กรมควบคุมมลพิษ กรมป่าไม้ กรมอุทยานแห่งชาติสัตว์ป่าและพันธุ์พืช สํานักงานนโยบายและแผนทรัพยากรธรรมชาติและสิ่งแวดล้อม โดยมีผู้เข้าร่วมกิจกรรมฯ ทั้งหมดประมาณ 300 คน
รัฐบาลไทย-ข่าวทำเนียบรัฐบาล-“พ.ร.บ. กยศ. ฉบับแก้ไข มีผลบังคับใช้แล้ว ลดเบี้ยปรับเหลือ 0.5% ไม่ต้องมีผู้ค้ำประกัน เปิดให้กู้ Reskill Upskill และเปลี่ยนลำดับการตัดชำระหนี้”
วันศุกร์ที่ 24 มีนาคม 2566
24/03/2566
“พ.ร.บ. กยศ. ฉบับแก้ไข มีผลบังคับใช้แล้ว ลดเบี้ยปรับเหลือ 0.5% ไม่ต้องมีผู้ค้ําประกัน เปิดให้กู้ Reskill Upskill และเปลี่ยนลําดับการตัดชําระหนี้”
พ.ร.บ. กยศ. (ฉบับที่ 2) พ.ศ.2566 เริ่มมีผลบังคับใช้แล้วคิดดอกเบี้ยไม่เกิน 1% ต่อปี เบี้ยปรับลดเหลือ 0.5% ต่อปี ไม่ต้องมีผู้ค้ําประกัน เพิ่มให้กู้ยืมหลักสูตรระยะสั้น เพื่อ Reskill Upskill
พระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 เริ่มมีผลบังคับใช้แล้วคิดดอกเบี้ยไม่เกิน 1% ต่อปี เบี้ยปรับลดเหลือ 0.5% ต่อปี ไม่ต้องมีผู้ค้ําประกัน เพิ่มให้กู้ยืมหลักสูตรระยะสั้น เพื่อ Reskill Upskill พร้อมเปลี่ยนลําดับตัดชําระจากเดิม เป็นตัดต้นเงินเฉพาะส่วนที่ครบกําหนด ดอกเบี้ย และเบี้ยปรับตามลําดับ
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า“ขณะนี้พระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 ได้มีผลบังคับใช้ตั้งแต่วันที่ 20 มีนาคม 2566 เป็นต้นไป มีสาระสําคัญคือ อัตราดอกเบี้ยเงินกู้ไม่เกิน 1% ต่อปี กรณีผิดนัดชําระลดอัตราเบี้ยปรับเหลือไม่เกิน 0.5% ต่อปี และไม่ต้องมีผู้ค้ําประกันในทุกกรณี นอกจากนี้ กองทุนยังขยายโอกาสให้แก่นักเรียน นักศึกษา และประชาชนให้เข้าถึงการศึกษาที่หลากหลายในหลักสูตรระยะสั้นเพื่อ Reskill Upskill ครอบคลุมหลักสูตรอาชีพ เพื่อยกระดับทักษะ สมรรถนะ เสริมทักษะเฉพาะทางสําหรับวิชาชีพต่างๆ ทั้งนี้ จะสามารถช่วยเหลือผู้กู้ยืมเงินที่อยู่ระหว่างดําเนินคดีหรืออยู่ระหว่างการบังคับคดีให้สามารถผ่อนผันการชําระเงินคืน ปรับโครงสร้างหนี้ หรือแปลงหนี้ใหม่ ตามเงื่อนไขที่คณะกรรมการกองทุนกําหนด
นอกจากนั้น หลักเกณฑ์สําคัญที่มีการปรับเปลี่ยนตาม พ.ร.บ. กยศ. (ฉบับที่ 2) พ.ศ. 2566 คือ ลําดับการตัดชําระหนี้ใหม่ ซึ่งกําหนดให้นําเงินที่ผู้กู้ยืมเงินชําระไปหักต้นเงินเฉพาะส่วนที่ครบกําหนด ดอกเบี้ยหรือประโยชน์อื่นใด และเงินเพิ่มตามลําดับ ปัจจุบันกองทุนอยู่ระหว่างปรับปรุงระบบการตัดชําระหนี้เพื่อให้เป็นไปตามที่กฎหมายกําหนด ทั้งนี้ เมื่อระบบเสร็จสมบูรณ์แล้วกองทุนจะนํายอดรับชําระเงินทุกรายการตั้งแต่วันที่ 20 มีนาคม 2566 มาคํานวณการรับชําระใหม่อีกครั้งและปรับข้อมูลให้ถูกต้อง โดยจะนําเงินที่ได้รับมาหักต้นเงินเฉพาะส่วนที่ครบกําหนด ดอกเบี้ยหรือประโยชน์อื่นใดและเงินเพิ่มตามลําดับ และจะคํานวณเบี้ยปรับใหม่ จากเดิม 7.5% เหลือเพียง 0.5% ซึ่งผู้กู้ยืมเงินจะไม่เสียสิทธิอันพึงได้ตามกฎหมายหรือได้รับผลกระทบใดๆ
ในส่วนของการให้กู้ยืมในปีการศึกษา 2566 กองทุนได้จัดเตรียมวงเงินกู้ยืมกว่า 40,000 ล้านบาท สําหรับนักเรียน นักศึกษากว่า 6 แสนราย ทั้งนี้ กองทุนจะเป็นหลักประกันให้กับทุกครอบครัวว่าเด็กทุกคนที่เกิดมาในประเทศนี้จะมีโอกาสในการเข้าถึงการศึกษาอย่างเท่าเทียมกันทุกคน เพราะความยากจนจะไม่ใช่อุปสรรคในการเข้าถึงการศึกษาอีกต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สุดยอด! เว็บไซต์ tasteatlas ยกอาหารไทย “แกงพะแนง” เป็นอันดับ 1 ประเภทแกง/สตูว์ ที่ดีที่สุดในโลก
วันพฤหัสบดีที่ 23 มีนาคม 2566
สุดยอด! เว็บไซต์ tasteatlas ยกอาหารไทย “แกงพะแนง” เป็นอันดับ 1 ประเภทแกง/สตูว์ ที่ดีที่สุดในโลก
.....
“แกงพะแนง” เป็นอีกหนึ่งอาหารไทย ที่ถูกใจคนทั่วโลก หลังจากเว็บไซต์ tasteatlas ซึ่งเป็นเว็บไซต์ที่รวบรวมร้านอาหาร สูตรอาหาร เมนู วัตถุดิบท้องถิ่นจากทั่วโลก รวมถึงการรีวิวจากนักวิจารณ์ทั่วโลก ได้จัดอันดับ “แกง/สตูว์” ที่มีคะแนนที่ดีสุดในโลก ปรากฏกว่า “แกงพะแนง” ของไทยได้อันดับ 1 ด้วยคะแนน 4.8 คะแนน
.
คุณสมบัติที่ทําให้ได้อันดับที่ 1 คือ แกงพะแนงเป็นแกงประเภทหนึ่งของไทย ที่มีเนื้อสัมผัสเข้มข้น ใส่ถั่วลิสงที่มีรสเค็มหวาน และใส่เนื้อสัตว์ที่ตุ๋นกับวัตถุดิบอื่น ๆ เช่น พริกแห้ง ใบมะกรูด กะทิ ผักชี ยี่หร่า กระเทียม ตะไคร้ และหอมแดง เนื้อสัตว์ที่ใช้มักจะเป็นเนื้อวัว ไก่ และเป็ด
.
นอกจากนี้ ยังมีแกงอื่น ๆ ของไทยที่ติด TOP 50 ได้แก่ แกงมัสมั่น อันดับ 8, แกงส้ม (Thai curry) อันดับ 14, แกงเขียวหวาน อันดับ 17, แกงเหลือง (yellow curry) อันดับ 33, และ แกงเผ็ด (red curry) อันดับ 35
(https://www.tasteatlas.com/50-best-rated-stews-in-the-world)
.
อ่านเพิ่มเติม คลิกhttps://www.thaigov.go.th/news/contents/details/66396
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวง ร่วมกับการประปาส่วนภูมิภาค แจกจ่ายน้ำประปาช่วยเหลือประชาชน เพื่อบรรเทาความเดือดร้อนในช่วงสถานการณ์ภัยแล้ง ตั้งแต่มีนาคมเป็นต้นไป
วันพฤหัสบดีที่ 23 มีนาคม 2566
กรมทางหลวง ร่วมกับการประปาส่วนภูมิภาค แจกจ่ายน้ําประปาช่วยเหลือประชาชน เพื่อบรรเทาความเดือดร้อนในช่วงสถานการณ์ภัยแล้ง ตั้งแต่มีนาคมเป็นต้นไป
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ด้วยขณะนี้ประเทศไทยได้เข้าสู่ช่วงสถานการณ์ภัยแล้งโดยเฉพาะพื้นที่ภาคเหนือและภาคตะวันออกเฉียงเหนือ ทําให้ประชาชนหลายจังหวัดได้รับความเดือดร้อนขาดแคลนน้ําในการอุปโภคบริโภคในชีวิตประจําวันและเพื่อทําการเกษตร กรมทางหลวง (ทล.) จึงได้ดําเนินโครงการ “กรมทางหลวง - การประปาส่วนภูมิภาค รวมใจต้านภัยแล้ง” ปีที่ 18 โดย
การประปาส่วนภูมิภาคได้ให้การสนับสนุนน้ําประปา เพื่อแจกจ่ายน้ําประปาช่วยเหลือผู้ประสบภัยและบรรเทาความเดือดร้อนของประชาชนผ่านหน่วยงานในสังกัดกรมทางหลวงทั่วประเทศ ได้แก่ สํานักงานทางหลวง 18 แห่ง แขวงทางหลวง 104 แห่ง และหมวดทางหลวง 581 แห่ง โดยทล. ได้จัดเตรียมรถบรรทุกน้ํา อุปกรณ์ และบุคลากร ในการเข้าให้ความช่วยเหลือประชาชนทุกพื้นที่อย่างทันท่วงที พร้อมสนับสนุนทุกหน่วยงานในพื้นที่ในการช่วยเหลือและแก้ไขปัญหาภัยแล้งให้แก่ประชาชนที่ได้รับความเดือดร้อน ซึ่ง ทล. จะดําเนินโครงการดังกล่าวตั้งแต่เดือนมีนาคม 2566 เป็นต้นไป และตามการร้องขอของประชาชนจนกว่าสถานการณ์จะคลี่คลาย
ทั้งนี้ หากประชาชนหรือหน่วยงานใดประสบปัญหาขาดแคลนน้ํา สามารถขอรับความช่วยเหลือได้ที่สํานักงานทางหลวง แขวงทางหลวง หมวดทางหลวงทั่วประเทศ หรือ สอบถามรายละเอียดเพิ่มเติมได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กบข. ผลักดันกฎหมายใหม่ มีผลบังคับใช้แล้ว หวังเพิ่มโอกาสทวีค่าเงินออมให้สมาชิก
วันพฤหัสบดีที่ 23 มีนาคม 2566
23/03/2566
กบข. ผลักดันกฎหมายใหม่ มีผลบังคับใช้แล้ว หวังเพิ่มโอกาสทวีค่าเงินออมให้สมาชิก
กบข. ผลักดันกฎหมายใหม่ 5 ประเด็นสําคัญให้มีผลบังคับใช้แล้ว หวังเพิ่มโอกาสทวีค่าเงินออมให้แก่สมาชิก พร้อมพัฒนาระบบหลังบ้านควบคู่กัน เพื่อให้สมาชิกใช้บริการได้ทันที
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ตามที่เว็บไซต์ราชกิจจานุเบกษา ได้เผยแพร่พระราชบัญญัติกองทุนบําเหน็จบํานาญข้าราชการ (ฉบับที่ 8) พ.ศ. 2566 ลงวันที่ 19 มีนาคม 2566 โดยได้มีการแก้ไขกฎหมายเพื่อทวีค่าเงินออมให้แก่สมาชิกทั้งหมด 5 ประเด็น สรุปสาระสําคัญการแก้ไขกฎหมายฉบับใหม่ ดังนี้ 1. สมาชิก กบข. สามารถออมเพิ่มได้สูงสุด 27% ของเงินเดือน เมื่อรวมกับเงินสะสม 3% จะสามารถออมกับ กบข. ได้สูงสุดถึง 30% จากเดิม ที่ออมเพิ่มได้สูงสุดเพียง 12% เท่านั้น 2. เมื่อสมาชิกเลือกหรือเปลี่ยนแผนการลงทุน จะมีผลต่อเงินทุกประเภทในบัญชีรายบุคคล ประกอบด้วย เงินสะสม เงินออมเพิ่ม (ถ้ามี) เงินสมทบ เงินชดเชย และเงินประเดิม(ถ้ามี) จากเดิม เงินประเดิม (ถ้ามี) และเงินชดเชย จะถูกกําหนดให้ลงทุนในแผนหลัก สมาชิกจะไม่สามารถเลือกแผนการลงทุนได้ 3. สมาชิก กบข. ที่บรรจุใหม่ หากไม่ใช้สิทธิเลือกแผนการลงทุน กบข. จะกําหนดแผนการลงทุนเริ่มแรกเป็นแผนสมดุลตามอายุ จากเดิม สมาชิกบรรจุใหม่จะถูกกําหนดให้อยู่ในแผนหลัก ซึ่งใน 3 ประเด็นนี้ มีผลบังคับใช้ตั้งแต่วันที่ 20 มีนาคม 2566 ที่ผ่านมา 4. สมาชิก กบข. สามารถโอนย้ายเงินจากกองทุนสํารองเลี้ยงชีพมาให้ กบข. บริหารได้ และ 5. ผู้ออมต่อกับ กบข. สามารถเลือกเปลี่ยนแผนการลงทุนได้ จากเดิม ถูกกําหนดให้ลงทุนในแผนเดิมก่อนออกจากราชการ ใน 2 ประเด็นนี้ จะมีผลบังคับใช้เมื่อคณะกรรมการ กบข. ประกาศหลักเกณฑ์และวิธีการที่กําหนดแล้ว
ดร.ศรีกัญญา กล่าวเพิ่มเติมว่า การแก้ไขกฎหมายในครั้งนี้ กบข. ดําเนินการภายใต้ความต้องการของสมาชิกเป็นหลัก และหวังเป็นอย่างยิ่งว่าสมาชิกจะได้รับประโยชน์สูงสุดในการเพิ่มโอกาสทวีค่าเงินออมกับ กบข. จึงได้บรรจุการทํางานแก้ไขกฎหมายไว้ในแผนยุทธศาสตร์ กบข. พร้อมทั้งผลักดันให้กฎหมายมีผลบังคับใช้ให้เร็วที่สุด และในระหว่างที่รอกฎหมายมีผลบังคับใช้นั้น กบข. ได้พัฒนาระบบหลังบ้านควบคู่กันไป เพื่อเตรียมความพร้อมให้สมาชิกสามารถใช้บริการได้ทันทีเมื่อกฎหมายมีผลบังคับใช้
สอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร. 1179
รัฐบาลไทย-ข่าวทำเนียบรัฐบาล-3 ชมรมแพทย์ เสนอ สธ. วางแนวทางพัฒนาระบบสุขภาพ ยกระดับ รพ.ชุมชนขนาดเล็กมีแพทย์ 4 สาขาหลัก
วันพฤหัสบดีที่ 23 มีนาคม 2566
3 ชมรมแพทย์ เสนอ สธ. วางแนวทางพัฒนาระบบสุขภาพ ยกระดับ รพ.ชุมชนขนาดเล็กมีแพทย์ 4 สาขาหลัก
ปลัดกระทรวงสาธารณสุข เผย 3 ชมรมแพทย์ เสนอแนวทางพัฒนาระบบสุขภาพให้ตอบสนองความต้องการประชาชน ตอบโจทย์ปัญหาสุขภาพพื้นที่ ทั้งด้านบุคลากร การบริหารจัดการ และบริการ กระจายสถานพยาบาลให้ประชาชนเข้าถึงมากขึ้น
ปลัดกระทรวงสาธารณสุข เผย 3 ชมรมแพทย์ เสนอแนวทางพัฒนาระบบสุขภาพให้ตอบสนองความต้องการประชาชน ตอบโจทย์ปัญหาสุขภาพพื้นที่ ทั้งด้านบุคลากร การบริหารจัดการ และบริการ กระจายสถานพยาบาลให้ประชาชนเข้าถึงมากขึ้น เพิ่มการบริการที่ยากและซับซ้อน ยกระดับโรงพยาบาลชุมชนขนาดเล็กมีแพทย์ 4 สาขาหลัก
วันนี้ (23 มีนาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวว่า การดําเนินนโยบายต่างๆ ของกระทรวงสาธารณสุข ยึดประชาชนเป็นศูนย์กลาง การดําเนินงานในระยะต่อไป มีเป้าหมายพัฒนาระบบสุขภาพของประเทศให้มีความยืดหยุ่น ตอบสนองต่อความต้องการของประชาชนและปัญหาสุขภาพของพื้นที่ได้อย่างมีประสิทธิภาพมากยิ่งขึ้น โดยกระทรวงสาธารณสุขมีหน่วยบริการกระจายอยู่ทั่วทุกพื้นที่ ทําให้สามารถเข้าถึงประชาชนในทุกระดับ มีความเข้าใจบริบทและปัญหาสุขภาพในพื้นที่ ดังนั้น กระทรวงสาธารณสุขจึงพร้อมรับฟังข้อเสนอจากทางพื้นที่ ซึ่งที่ผ่านมามอบกองยุทธศาสตร์และแผนงาน และกองบริหารการสาธารณสุข ประสานและประชุมร่วมกับชมรมแพทย์ 3 องค์กร ได้แก่ ชมรมนายแพทย์สาธารณสุขจังหวัด ชมรมผู้อํานวยการโรงพยาบาลศูนย์/โรงพยาบาลทั่วไป และชมรมแพทย์โรงพยาบาลชุมชนแห่งประเทศไทย ซึ่งถือเป็นฟันเฟืองสําคัญหนึ่งในการขับเคลื่อนระบบสุขภาพของประเทศ
นพ.โอภาสกล่าวต่อว่า จากการประชุมหารือร่วมกันมีข้อเสนอแนวทางในการพัฒนาระบบสุขภาพของกระทรวงสาธารณสุข ที่ครอบคลุมทั้งด้านบุคลากร การบริหารจัดการ และการบริการ เช่น ด้านบุคลากร ให้มีคู่มือแนวทางในการบริหารงาน พร้อมพัฒนาทักษะทางการบริหาร ทั้งนายแพทย์สาธารณสุขจังหวัด และผู้อํานวยการโรงพยาบาลทุกระดับ ด้านการบริหารจัดการ ปรับให้เขตสุขภาพเป็นผู้บริหารจัดการ ทั้งเรื่องบุคลากร งบประมาณ และวัสดุ ครุภัณฑ์ สําหรับด้านการบริการ จะเน้นกระจายสถานบริการให้ประชาชนเข้าถึงมากขึ้น โดยเพิ่มบริการที่ยากและมีความซับซ้อน เช่น การผ่าตัดหัวใจแบบเปิด การฉายแสง การปลูกถ่ายไต ยกระดับโรงพยาบาลชุมชนขนาดเล็ก ให้มีแพทย์ 4 สาขาหลัก ได้แก่ อายุรแพทย์ กุมารแพทย์ สูตินรีแพทย์ ศัลยแพทย์ และบางสาขาที่จําเป็น เช่น วิสัญญี เวชศาสตร์ครอบครัว เป็นต้น ที่สําคัญคือ โรงพยาบาลทุกระดับมีการใช้ทรัพยากรร่วมกันเพื่อเพิ่มประสิทธิภาพการบริการประชาชน นอกจากนี้ ยังต้องเพิ่มเรื่องของการสร้างและฝึกทักษะบุคลากรทางการแพทย์ให้มากขึ้นด้วย
“ต้องขอบคุณทั้ง 3 ชมรมฯ ที่ระดมสมองและมีข้อเสนอแนะที่สอดคล้องกับเป้าหมายการดําเนินงานของกระทรวงสาธารณสุข ซึ่งได้มอบหมายให้กองยุทธศาสตร์และแผนงาน และกองบริหารการสาธารณสุข สํานักงานปลัดกระทรวงสาธารณสุข เป็นหน่วยหลักในการประสานเพื่อขยายผลในการพัฒนาระบบสุขภาพให้เกิดประโยชน์กับประชาชนต่อไป” นพ.โอภาสกล่าว
******************************************** 23 มีนาคม 2566
รัฐบาลไทย-ข่าวทำเนียบรัฐบาล-​ก.แรงงาน หารือกองทุนกำลังใจในพระดำริพระองค์เจ้าพัชรกิติยาภาฯ หนุนผู้พ้นโทษมีงานทำ มีฝีมือ คืนคนดีสู่สังคม
วันพฤหัสบดีที่ 23 มีนาคม 2566
23/03/2566
​ก.แรงงาน หารือกองทุนกําลังใจในพระดําริพระองค์เจ้าพัชรกิติยาภาฯ หนุนผู้พ้นโทษมีงานทํา มีฝีมือ คืนคนดีสู่สังคม
​ก.แรงงาน หารือกองทุนกําลังใจในพระดําริพระองค์เจ้าพัชรกิติยาภาฯ หนุนผู้พ้นโทษมีงานทํา มีฝีมือ คืนคนดีสู่สังคม
วันที่ 22 มีนาคม 2566 นายบุญชอบ สุทธมนัสวงษ์ ปลัดกระทรวงแรงงาน เป็นประธานการประชุมหารือแนวทางการดําเนินงานเพื่อส่งเสริมการมีงานทําและการพัฒนาทักษะฝีมือให้ผู้พ้นโทษ ร่วมกับ พลอากาศเอก สมคิด สุขบาง กรมวังผู้ใหญ่ฯ โดยมี คณะกรรมการกองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา กระทรวงยุติธรรม และผู้บริหารระดับสูงกระทรวงแรงงาน กรมการจัดหางาน กรมพัฒนาฝีมือแรงงาน เข้าร่วมหารือด้วย ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน
นายบุญชอบ กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และ นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญกับการส่งเสริมการมีงานทําแก่ประชาชนทุกกลุ่มเป้าหมาย เพื่อให้มีอาชีพ มีรายได้ มีความมั่นคงในชีวิต ซึ่งในส่วนของกระทรวงแรงงาน มีกรมการจัดหางาน ที่มีภารกิจหลักในการส่งเสริมการมีงานทํา การประกอบอาชีพให้แก่ประชาชนทุกกลุ่ม เช่น ผู้ที่ต้องการมีงานทํา นักเรียน นักศึกษา ทหารกองประจําการ ผู้สูงอายุ คนพิการ รวมถึงผู้พ้นโทษด้วย ซึ่งที่ผ่านมาได้ร่วมมือกับกองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา กระทรวงยุติธรรม ในการดําเนินการประชาสัมพันธ์ให้นายจ้างสถานประกอบการในจังหวัดต่างๆ ที่สมัครใจรับผู้พ้นโทษเข้าทํางาน ได้จับคู่ตําแหน่งงานให้กับผู้พ้นโทษ (Matching) ผ่านเว็บไซต์ไทยมีงานทํา.doe.go.th ในวันนี้จึงได้หารือถึงความก้าวหน้าในดําเนินการร่วมกัน ซึ่งขณะนี้ได้ดําเนินการช่วยเหลือผู้พ้นโทษด้านส่งเสริมการมีงานทําและการประกอบอาชีพแล้ว 2,058 คน ในส่วนของกรมพัฒนาฝีมือแรงงาน ได้ดําเนินการพัฒนาทักษะและทดสอบมาตรฐานฝีมือแรงงาน โครงการฝึกอบรมแรงงานกลุ่มเป้าหมายเฉพาะเพื่อเพิ่มโอกาสในการประกอบอาชีพวิถีใหม่ กลุ่มผู้ต้องขัง/เยาวชนสถานพินิจ หลักสูตรที่มีผู้พ้นโทษให้ความสนใจ อาทิ ช่างปูกระเบื้อง เดินสายไฟฟ้าในอาคาร ล้างแอร์ ตัดเย็บเสื้อผ้า ช่างเครื่องยนต์เล็กเพื่อการเกษตร ก่ออิฐฉาบปูน เป็นต้น ขณะนี้ได้ดําเนินการฝึกและทดสอบมาตรฐานฝีมือแรงงานให้แก่ผู้พ้นโทษแล้ว 1,104 คน
“ผลจากการหารือในวันนี้ นําไปสู่ความร่วมมือในการส่งเสริม สนับสนุน รวมทั้งเปิดโอกาสให้ผู้พ้นโทษ ได้มีงานทํา มีทักษะฝีมือ มีอาชีพ มีรายได้เลี้ยงดูตนเองและครอบครัว เป็นการสร้างความรู้สึกที่ดีให้แก่ผู้พ้นโทษว่ามีศักดิ์ศรีความเป็นมนุษย์ที่เท่าเทียมกับคนทั่วไป ส่งผลให้เกิดความภาคภูมิใจในตนเองและไม่ย้อนกลับไปกระทําความผิดซ้ํา ถือเป็นการคืนคนดีสู่สังคม ซึ่งสอดคล้องกับนโยบายรัฐบาลที่จะไม่ทิ้งใครไว้ข้างหลัง” ปลัดบุญชอบฯ กล่าวท้ายสุด
+++++++++++++++++++
กองเผยแพร่และประชาสัมพันธ์
23 มีนาคม 2566
รัฐบาลไทย-ข่าวทำเนียบรัฐบาล-รพ.หนองสูง จ.มุกดาหาร เปิดคลินิกผู้สูงอายุ ดูแลผู้มีความเสี่ยงจากการคัดกรองสุขภาพ พบปัญหาช่องปาก-ความดันสูงสุด
วันพฤหัสบดีที่ 23 มีนาคม 2566
รพ.หนองสูง จ.มุกดาหาร เปิดคลินิกผู้สูงอายุ ดูแลผู้มีความเสี่ยงจากการคัดกรองสุขภาพ พบปัญหาช่องปาก-ความดันสูงสุด
ปลัดกระทรวงสาธารณสุข เปิดคลินิกผู้สูงอายุ โรงพยาบาลหนองสูง จ.มุกดาหาร รองรับการดูแลรักษาผู้สูงอายุที่พบปัญหาจากการคัดกรองสุขภาพ 9 ด้าน ตามนโยบาย “ปีแห่งสุขภาพสูงวัยไทย” โดยคัดกรองสุขภาพแล้วกว่า 86%
ปลัดกระทรวงสาธารณสุข เปิดคลินิกผู้สูงอายุ โรงพยาบาลหนองสูง จ.มุกดาหาร รองรับการดูแลรักษาผู้สูงอายุที่พบปัญหาจากการคัดกรองสุขภาพ 9 ด้าน ตามนโยบาย “ปีแห่งสุขภาพสูงวัยไทย” โดยคัดกรองสุขภาพแล้วกว่า 86% พบความเสี่ยงด้านสุขภาพช่องปาก ป่วยความดันโลหิตสูง เป็นอันดับ 1 พร้อมเปิดอาคารผู้ป่วยพิเศษ “หลวงปู่แสน ฐานังกะโร” ขนาด 16 เตียง อํานวยความสะดวกประชาชนในการเข้ารับการรักษาแบบผู้ป่วยใน
วันนี้ (23 มีนาคม 2566) ที่ โรงพยาบาลหนองสูง จ.มุกดาหาร นพ.โอภาส การย์กวินพงศ์ ปลัดกระทรวงสาธารณสุข ประธานเปิดอาคารผู้ป่วยพิเศษ “หลวงปู่แสน ฐานังกะโร” และเปิดคลินิกผู้สูงอายุ โดยมี นพ.ทวีศิลป์ วิษณุโยธิน รองปลัดกระทรวงสาธารณสุข นพ.ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 นพ.สมฤกษ์ จึงสมาน ผู้ตรวจราชการกระทรวงสาธารณสุข เขตสุขภาพที่ 10 นพ.บัณฑิตย์ ไชยอุป ผู้อํานวยการโรงพยาบาลหนองสูง คณะผู้บริหาร บุคลากร เจ้าหน้าที่ ร่วมพิธี
นพ.โอภาส กล่าวว่า โรงพยาบาลหนองสูงได้ขับเคลื่อนการดําเนินงานตามนโยบาย “ปีแห่งสุขภาพสูงวัยไทย” ของกระทรวงสาธารณสุข โดยเปิดคลินิกผู้สูงอายุ และร่วมกับเครือข่าย อสม. รพ.สต. คัดกรองสุขภาพผู้สูงอายุ 9 ด้าน ปัจจุบันอําเภอหนองสูงมีประชากรผู้สูงอายุสูง 3,902 คน คัดกรองสุขภาพแล้วร้อยละ 86.39 พบมีปัญหาความเสี่ยงด้านสุขภาพช่องปากสูงเป็นอันดับ 1 คิดเป็นร้อยละ 32.90 รองลงมาเป็นความเสี่ยงด้านการได้ยิน ร้อยละ 32.22 และความเสี่ยงด้านการเคลื่อนไหวร่างกายร้อยละ 23.54 ส่วนอาการป่วย พบเป็นโรคความดันโลหิตสูงเป็นอันดับ 1 ร้อยละ 45.19 รองลงมาโรคเบาหวาน ร้อยละ 21.53 และโรคไตวายเรื้อรัง ร้อยละ 5.97 ซึ่งผู้สูงอายุที่มีปัญหา/ความเสี่ยงด้านสุขภาพ จะได้รับการคัดกรองความเสี่ยงเพิ่มเติมโดยทีมสหวิชาชีพ และส่งเข้ารับการดูแลรักษาโดยแพทย์ในคลินิกผู้สูงอายุ โดยจัดบริการ แบบ one stop service และหากมีปัญหาสุขภาพเกินขีดความสามารถ จะส่งต่อรักษาที่โรงพยาบาลมุกดาหารต่อไป
พร้อมกันนี้ ได้เปิดอาคารผู้ป่วยพิเศษ “อาคาร หลวงปู่แสน ฐานังกะโร” ขนาด 16 เตียง ซึ่งใช้งบลงทุนกระทรวงสาธารณสุข ปีงบประมาณ 2562 จํานวน 11,200,000 บาท จากการจัดกิจกรรม เดิน-วิ่งการกุศลและกิจกรรม ปั่นสนุก สูดโอโซน @หนองสูง และเงินบริจาคจาก หลวงปู่แสน ฐานังกะโร วัดป่าภูกะโล้น อีก 1 ล้านบาท ก่อสร้างแล้วเสร็จในปี พ.ศ. 2563 ซึ่งเป็นช่วงที่มีการแพร่ระบาดของโรคโควิด 19 จึงได้ใช้เป็นอาคารรักษาผู้ป่วยโควิด 19 จนสถานการณ์ดีขึ้น ได้ปรับปรุงเพื่อรับผู้ป่วยเข้าพักรักษาเป็นผู้ป่วยใน ตั้งแต่วันที่ 20 กุมภาพันธ์ 2566 เป็นต้นมา
*********************************************** 23 มีนาคม 2566
รัฐบาลไทย-ข่าวทำเนียบรัฐบาล-สธ. ปรับแนวทางพัฒนาโรงพยาบาล เน้นยกระดับให้ประชาชนเข้าถึงบริการมากขึ้น ลดเสียชีวิตจากโรคสำคัญ
วันพฤหัสบดีที่ 23 มีนาคม 2566
สธ. ปรับแนวทางพัฒนาโรงพยาบาล เน้นยกระดับให้ประชาชนเข้าถึงบริการมากขึ้น ลดเสียชีวิตจากโรคสําคัญ
ปลัดกระทรวงสาธารณสุข เปิดการประชุมพัฒนาศักยภาพเครือข่ายรองนายแพทย์สาธารณสุขจังหวัดและการอบรมเสริมสร้างภาวะผู้นําเพื่อสร้างการเปลี่ยนแปลงระบบบริการสุขภาพ จังหวัดมุกดาหาร ย้ําช่วง 3 ปีจากนี้ เป็นโอกาสในการพัฒนาระบบบริการ ยกระดับโรงพยาบาลในพื้นที่
ปลัดกระทรวงสาธารณสุข เปิดการประชุมพัฒนาศักยภาพเครือข่ายรองนายแพทย์สาธารณสุขจังหวัดและการอบรมเสริมสร้างภาวะผู้นําเพื่อสร้างการเปลี่ยนแปลงระบบบริการสุขภาพ จังหวัดมุกดาหาร ย้ําช่วง 3 ปีจากนี้ เป็นโอกาสในการพัฒนาระบบบริการ ยกระดับโรงพยาบาลในพื้นที่ให้ตอบสนองความต้องการของประชาชนและลดการเสียชีวิตจากโรคที่เป็นปัญหาสําคัญ โดยยึดหลัก 4T ในการทํางาน
วันนี้ (23 มีนาคม 2566) ที่ โรงแรมพลอยพาเลซ จ.มุกดาหาร นพ.โอภาส การย์กวินพงศ์ ปลัดกระทรวงสาธารณสุข เป็นประธานเปิดการประชุมพัฒนาศักยภาพเครือข่ายรองนายแพทย์สาธารณสุขจังหวัดทั่วประเทศและการอบรมเสริมสร้างภาวะผู้นําเพื่อสร้างการเปลี่ยนแปลงระบนบริการสุขภาพ จังหวัดมุกดาหาร ปี 2566 (Mukdahan Smart Leadership for Change in Health Care Systems : MSL รุ่นที่ 1) โดยมี นพ.ทวีศิลป์ วิษณุโยธิน รองปลัดกระทรวงสาธารณสุข นพ.ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 นพ.สมฤกษ์ จึงสมาน ผู้ตรวจราชการกระทรวงสาธารณสุข เขตสุขภาพที่ 10 ร่วมพิธี และมีกลุ่มรองนายแพทย์สาธารณสุขจังหวัด กลุ่มผู้นําสร้างการเปลี่ยนแปลงในจังหวัดมุกดาหาร เข้าร่วมประชุมกว่า 130 คน
นพ.โอภาส กล่าวว่า การแพร่ระบาดของโรคโควิด 19 ทําให้เห็นว่าระบบสาธารณสุขของไทยมีความแข็งแกร่งอย่างมาก หลังสิ้นสุดสถานการณ์ยังมีปัจจัยด้านบุคลากรที่ได้รับการบรรจุเติมเต็มในระบบกว่า 4 หมื่นอัตราและความมั่นคงทางการเงินการคลัง มีเงินบํารุงเพียงพอที่จะใช้ลงทุนพัฒนาด้านต่างๆ ทําให้ช่วง 3 ปีต่อจากนี้เป็นโอกาสดีที่กระทรวงสาธารณสุขจะได้พัฒนาระบบ บริการให้ก้าวหน้า โดยปรับทิศทางการพัฒนาโรงพยาบาลจากเดิมที่ขยายศักยภาพตามฐานประชากรและผู้รับบริการ มาเป็นการยกระดับโรงพยาบาลในพื้นที่ให้มีศักยภาพมากขึ้น เพื่อตอบสนองความต้องการรับบริการสุขภาพของประชาชน และช่วยให้เข้าถึงบริการสุขภาพได้มากขึ้น โดยเฉพาะอย่างยิ่งระบบบริการที่ช่วยลดการเสียชีวิตจากโรคที่เป็นปัญหาสําคัญ เช่น โรคหลอดเลือดสมอง โรคหัวใจ โรคมะเร็ง เป็นต้น
นพ.โอภาสกล่าวต่อว่า ในส่วนของการปฏิบัติงาน ได้มอบแนวทางให้ยึดหลัก 4T คือ Trust สร้างความไว้เนื้อเชื่อใจกับประชาชน, Teamwork & Talent สร้างเครือข่าย ทํางานเป็นทีมและสนับสนุนคนเก่งที่สร้างความเปลี่ยนแปลง, Technology ใช้เทคโนโลยีเพิ่มประสิทธิภาพการทํางาน และ Target ทํางานแบบมุ่งเป้าหมายใช้ทรัพยากรอย่างมีประสิทธิภาพ เกิดประโยชน์สูงสุดกับประชาชน นอกจากนี้ ต้องพร้อมรับปัญหาท้าทายทางสุขภาพที่จะเกิดขึ้น อาทิการเป็นสังคมสูงอายุ โรคระบาดต่างๆ ภาวะโลกร้อน ซึ่งผู้บริหารที่เข้ารับการพัฒนาศักยภาพครั้งนี้ จะเป็นกําลังสําคัญที่จะช่วยขับเคลื่อนการพัฒนาระบบสุขภาพในพื้นที่ตามเป้าหมายของกระทรวงสาธารณสุขต่อไป
************************************************* 23 มีนาคม 2566